hotchpotch/miracl-hf-unified huggingface dataset:
জর্জ পেইন
জর্জ আলফ্রেড এডওয়ার্ড পেইন (; জন্ম: ১১ জুন, ১৯০৮ - মৃত্যু: ৩০ মার্চ, ১৯৭৮) লন্ডনের প্যাডিংটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৪-৩৫ মৌসুমে ইংল্যান্ড দলের পক্ষে চার টেস্টে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও নীচেরসারিতে ডানহাতে কার্যকরী ভূমিকা রাখতেন জর্জ পেইন।
দীর্ঘদেহী নীচেরসারির ব্যাটসম্যান ও বামহাতি স্পিনার জর্জ পেইনের প্রথম-শ্রেণীর ক্রিকেটে ১৯২৬ সালে মিডলসেক্সের সদস্যরূপে আত্মপ্রকাশ ঘটে। এ সময় তিনি পাঁচটি প্রথম-শ্রেণীর খেলায় অংশ নিয়েছিলেন। পরবর্তীতে ১৯২৯ সালে আবাসকালীন যোগ্যতা অর্জন করায় ওয়ারউইকশায়ারের পক্ষে খেলতে থাকেন।
প্রথম দুই মৌসুমে বেশ রান দিয়ে ফেলেন জর্জ পেইন। কিন্তু, ১৯৩১ সালে শীর্ষসারির স্পিনার হিসেবে আবির্ভাব ঘটে তাঁর। বোলিংয়ে অতিরিক্ত ফ্লাইট ও স্পিন যুক্ত করেন। ঐ মৌসুমে ১২৭ উইকেট তুলে নেন। এরপর থেকে পরবর্তী পাঁচ মৌসুমে শতাধিক উইকেট পান। তন্মধ্যে, ১৯৩৪ সালে ব্যক্তিগত সেরা ১৫৬ উইকেট দখল করেন তিনি। এ সময় তিনি প্রথম-শ্রেণীর গড়ের দিক দিয়ে শীর্ষে আরোহণ করেন।
ঘরোয়া ক্রিকেটে অপূর্ব ক্রীড়াশৈলী প্রদর্শনের কারণে ১৯৩৫ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।
১৯৩৪-৩৫ মৌসুমে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে এরিক হোলিসসহ তিনি এমসিসি দলের সদস্যরূপে ওয়েস্ট ইন্ডিজ গমন করেন।
সমগ্র খেলোয়াড়ী জীবনে মাত্র চারটি টেস্টে অংশগ্রহণের সুযোগ ঘটে জর্জ পেইনের যার সবগুলোই ছিল স্বাগতিক ওয়েস্ট ইন্ডিজের বিপক্ষে। ৮ জানুয়ারি, ১৯৩৫ তারিখে টেস্ট ক্রিকেটে অভিষেক ঘটে তাঁর। যে-কোন ইংরেজ বোলারের তুলনায় ১৭ উইকেট দখল করে শীর্ষে ছিলেন। এছাড়াও, তৃতীয় টেস্টে ইংল্যান্ডের সংগৃহীত ২২৬ রানের ইনিংসে নাইটওয়াচম্যান হিসেবে ব্যক্তিগত সর্বোচ্চ ৪৯ রান তুলেন। তবে, এ সফরটি স্বার্থকতা পায়নি তাঁর। স্বাগতিক ওয়েস্ট ইন্ডিজ দল ২-১ ব্যবধানে চার টেস্টে গড়া সিরিজ জয় করে। এরপর পেইনকে আর কোন টেস্টে অংশগ্রহণ করতে দেখা যায়নি।
১৯৩৫ সালে শতাধিক উইকেট পেলেও ওয়ারউইকশায়ারে তাঁর কার্যকারীতা ফুরিয়ে যেতে থাকে। উইজডেন ১৯৩৬ সালের সংস্করণে ব্যক্ত করে যে, শারীরিক সমস্যার জর্জরিত ছিলেন তিনি। ১৯৩৬ সালের অধিকাংশ সময়ই তাঁকে অসুস্থ থাকতে দেখা যায়। ১৯৩৭ সালে নিজেকে মেলে ধরলেও পুণরায় ১৯৩৮ সালে আরেকটি অকার্যকর মৌসুম অতিবাহিত করেন। ১৯৩৯ সালে ওয়ারউইকশায়ার কর্তৃপক্ষ চুক্তি নবায়ণ করতে চাইলেও তিনি তা প্রত্যাখ্যান করেন ও প্রথম-শ্রেণীর ক্রিকেট থেকে অবসর গ্রহণ করেন। তবে, ১৯৪৭ সালেও তাঁকে একটি খেলায় অংশগ্রহণ করতে দেখা গিয়েছিল।
৩০ মার্চ, ১৯৭৮ তারিখে ৭০ বছর বয়সে ওয়ারউইকশায়ারের সলিহাল এলাকায় তাঁর দেহাবসান ঘটে।
বজবজ বিধানসভা কেন্দ্র
বজবজ(বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ ২৪ পরগনা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৫৬ নং বজবজ বিধানসভা কেন্দ্রটি বজবজ পৌরসভা,পুজালি পৌরসভা,বজবজ -১ সিডি ব্লক এবং কাশীপুর,আলমপুর,উত্তর বাওয়ালি,দক্ষিণ বাওয়ালি এবং ডোঙ্গারিয়া, রায়পুর গ্রামপঞ্চায়েত বজবজ-২ সিডি ব্লকের অন্তর্গত।
বজবজ বিধানসভা কেন্দ্র ২১ নং ডায়মন্ড হারবার লোকসভা কেন্দ্রের অন্তর্গত।
শিবপুর ইউনিয়ন
শিবপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
শিবপুর ইউনিয়নের আয়তন ৬১১৩ একর।
২০১১ সালের পরিসংখ্যান অনুযায়ী বৈকারী ইউনিয়নের লোকসংখ্যা ১৮,৫৬৩ জন। এর মধ্যে পুরুষ ৯,৪৯৭ জন এবং মহিলা ৯,০৬৬ জন।
শিবপুর ইউনিয়নের পশ্চিমে ঘোনা ইউনিয়ন,পূর্বে আগরদাঁড়ী ইউনিয়ন, দক্ষিনে আলীপুর এবং উত্তরে আগরদাঁড়ী ইউনিয়ন অবস্থিত।
শিবপুর ইউনিয়ন সাতক্ষীরা সদর উপজেলার আওতাধীন ৩নং ইউনিয়ন পরিষদ। ইউনিয়নে ১১টি মৌজা, ২৫টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২টি ডাকঘর এবং ৪টি হাট-বাজার রয়েছে।
বৈকারী ইউনিয়নের স্বাক্ষরতার হার ৪৩%। এ ইউনিয়নে ২টি মাধ্যমিক বিদ্যালয়, ৪টি মাদ্রাসা ও ৪টি প্রাথমিক বিদ্যালয় রয়েছে।
শিবপুর ইউনিয়নের তথ্য বাতায়ন
ভোমরা ইউনিয়ন
ভোমরা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। 
ভোমরা ইউনিয়নের আয়তন ৭,২৪৬ একর।
২০১৪ সালের পরিসংখ্যান অনুযায়ী ভোমরা ইউনিয়নের লোকসংখ্যা ২৮,৬৪৮ জন। এর মধ্যে পুরুষ ১৪,৬৩১ জন এবং মহিলা ১৪,০১৭ জন। পরিবার সংখ্যা ৪৯৮৬। 
ভোমরা ইউনিয়নের উত্তরে আলিপুর ইউনিয়ন, পূর্বে ও দক্ষিনে কুলিয়া ইউনিয়ন, পশ্চিমে ভারত অবস্থিত।
ভোমরা ইউনিয়ন সাতক্ষীরা সদর উপজেলার আওতাধীন ০৬নং ইউনিয়ন পরিষদ। ইউনিয়নে ১টি স্থলবন্দর, ১০টি গ্রাম এবং ৩টি হাট-বাজার রয়েছে।
ভোমরা ইউনিয়নের স্বাক্ষরতার হার ৪৫.৬৮%। এ ইউনিয়নে ১টি কলেজ, ৩টি মাধ্যমিক বিদ্যালয়, ২টি মাদ্রাসা ও ৫টি প্রাথমিক বিদ্যালয় রয়েছে।
ভোমরা ইউনিয়নের তথ্য বাতায়ন
সুর্মা
সুর্মা (বৈজ্ঞানিক নাম: "Tanaecia julii (Lesson)")এক প্রজাতির মাঝারী আকারের বাদামী রঙের প্রজাপতি। এরা নিমফ্যালিডি পরিবার এবং তানাইসিয়া উপগোত্রের সদস্য।
ভারতে প্রাপ্ত কমন আর্ল এর উপপ্রজাতি হল- কমন আর্ল এর প্রসারিত অবস্থায় ডানার আকার ৬৫-৮৮ মিলিমিটার দৈর্ঘ্যের হয়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ নমুনার ডানার নিম্নতল হালকা বাদামী। পিছনের ডানার নিম্নতলের টর্নাস অর্দ্ধ তে হালকা সবুজের ছোপ লক্ষ্য করা যায় এবং এরা প্রান্ত্রিক অ ডিসকাল অংশে কালো ছোপ চোখে পড়ে। পুরুষ নমুনার, পিছনের ডানার উপরিতলে টর্নাল অংশে নীল প্রান্তরেখা কখনো কখনো অনুপস্থিত অথবা সরু বা ভাঙ্গা প্রকৃতির।
স্ত্রী নমুনায়, সামনের ডানার উপরিতলে কালচে ডিসকাল রেখা দুটির মধ্যবর্তী স্থানে ফ্যাকাসে সাদা ছোপ অথবা ডিসকাল রেখা দুটির উপরাংশের শেষ ভাগ্যে অস্পষ্ট ছোপ বিদ্যমান। পিছনের ডানার নিম্নতল এর শীর্ষভাগ ও শীর্শকোন বাদ দিয়ে বাকী অংশ নীলচে। প্রান্তক ও ডিসকাল রেখাগুলি অস্পষ্ট আর প্রতীয়মান। স্ত্রী নমুনার সাথে প্লেন আর্ল প্রজাতির প্রচুর সামঞ্জস্য।
এরা দ্রুত ওড়ে এবং বাগান ও বনভূমিতে কম উচ্চতায় উড়তে দেখা যায়। এদের উড্ডয়ন অবিকল ব্যারন প্রজাতির মত। পাথরের উপর এবং কম উচ্চতায় পাতার উপরিতলে বসে রোদ পোহানো এদের খুব প্রিয়। পর্বতের পাদদেশ (তরাই) থেকে ১০৩০মিটার উচ্চতা অবধি গভীর জংগলে ঝরনা এবং ছোট নদীর পার এদের বিশেষ পছন্দ। মার্চ থেকে নভেম্নর অবধি এদের দর্শন মেলে।
আইপিডিসি ফাইন্যান্স
আইপিডিসি ফাইন্যান্স লিমিটেড (ইংরেজি: IPDC Finance) বেসরকারি খাতে বাংলাদেশের প্রথম আর্থিক প্রতিষ্ঠান। ১৯৮১ সালে পূর্ববর্তী নাম ইন্ডাস্ট্রিয়াল প্রোমোশন অ্যান্ড ডেভেলপমেন্ট কোম্পানি অফ বাংলাদেশ লিমিটেড নামে যুক্তরাষ্ট্রের ইন্টারন্যাশনাল ফাইন্যান্স কর্পোরেশন (আইএফসি), জার্মানির জার্মান ইনভেস্টমেন্ট অ্যান্ড ডেভেলপমেন্ট কোম্পানি (ডিইজি), সুইজারল্যান্ডের দ্য আগা খান ফান্ড ফর ইকোনমিক ডেভেলপমেন্ট (একেএফইডি), যুক্তরাজ্যের কমনওয়েলথ ডেভেলপমেন্ট কর্পোরেশন (সিডিসি) এবং বাংলাদেশ সরকার কোম্পানিটি প্রতিষ্ঠিত করে। আইপিডিসি ফাইন্যান্স লিমিটেডের এমডি ও সিইও মমিনুল ইসলাম।
ভারপুরা পহলেজা ঘাট জংশন রেলওয়ে স্টেশন
ভারপুরা পহলেজা ঘাট জংশন  (Hindi name - भरपुरा पहलेजाघाट जंक्शन), স্টেশন কোড পিএইচএলজি (PHLG) এবং এটি "পূর্ব-মধ্য রেল"-এর সোনরপুর বিভাগের একটি রেলওয়ে স্টেশন। ভারপুরা পহলেজা ঘাট জংশন ভারতের বিহার রাজ্যের সারন জেলার সোনপুর নগরে অবস্থিত। এটি দিঘা-সোনপুর রেল-সড়ক সেতুর উত্তর দিকে অবস্থিত, এবং সেতুটির দক্ষিণ প্রান্তে পাটলীপুত্র অবস্থিত। পহলেজা স্টেশন সোনপুর রেলওয়ে স্টেশন থেকে ৩.৮১ কিলোমিটার এবং পাটলিপুর থেকে ১১.৪৬ কিলোমিটার দূরে আবস্থিত। এটি পূর্বপথের সোনরপুর রেলওয়ে স্টেশন এবং পশ্চিম দিকে পারমানন্দপুর স্টেশনের সাথে সংযুক্ত। ২০১৭ সালের জুন মাসে, পাহলেজা ঘাট রেলওয়ে স্টেশনের ছাদে ২০% সঞ্চয় ক্ষমতার ২০ কেভি  হাইব্রিড সৌরবিদ্যুৎ চালু করা হয়।
১৯৮২ সাল পর্যন্ত পুরনো পাহল্যাজা ঘাটটি চালু ছিল। ১৯৮২ সালে মহাত্মা গান্ধী সেতু শুরু হওয়ার পূর্বে, পাটন মহেন্দ্রার ঘাট ও সোনরপুরের পাহলেজ ঘাটের মধ্যে ভারতীয় রেললাইনের নিয়মিত স্টিমার সার্ভিস ছিল। পাহেলাজা স্টেশন ও সোনারপুর স্টেশনের মাঝামাঝি পুরনো সংকীর্ণ গেজ লাইন ছিল।  মহাত্মা গান্ধী সেতুর উদ্বোধনের পর স্টেশনটি ব্যবহার করা হয়নি এবং পরিত্যক্ত ছিল। নতুন স্টেশন পুরানো স্টেশন থেকে প্রায় ৩.২ কিলোমিটার পূর্ব নির্মিত হয়েছিল এবং ৩ ফেব্রুয়ারি ২০১৬ এ শুরু হয়েছিল। এই স্টেশনের নাম পাহেলাজাঘাট জংশন নামে পরিচিত, কিন্তু ভারপুরা গ্রামের গ্রামবাসীদের প্রতিবাদে ২০১৬ সালের জুলাই মাসে এটির নাম পরিবর্তন করা হয়। বিহারের 2016 সালের বন্যায়, এই স্টেশন বন্যা দুর্গতদের জন্য ত্রাণ কেন্দ্র হিসেবে কাজ করেন।
নিকটবর্তী স্টেশন থেকে দূরত্ব:
অ্যাংগেল্‌ড রেড ফরেস্টার
অ্যাংগেল্‌ড রেড ফরেস্টার এর প্রসারিত অবস্থায় ডানার আকার ৬৫-৭৫ মিলিমিটার দৈর্ঘ্যের হয়।
ভারতে প্রাপ্ত অ্যাংগেল্‌ড রেড ফরেস্টার এর উপপ্রজাতি হল- প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পিছনের ডানার নিম্নতলে বেসাল রেখাটি অনিয়মিত ও আঁকাবাঁকা। কেন্দ্রীয় রেখাটি মধ্যভাগে ভীষণ রকম বাইরের দিকে বাঁকানো। পিছনের ডানার নিম্নপৃষ্ঠে প্রান্তিক রেখা বরাবর চোখের মত আকৃতির ছোপের সারি বর্তমান এবং এই শারীর সর্বাপেক্ষা বর চপটি শীর্শভাগে আবস্থিত। সামনের ডানার নিম্নতলে প্রান্তিক রেখার নিকতবর্তী ফ্যাকাসে বন্ধনীটির উপর চোখাকৃতি ছোপের সারি বিদ্যমান। স্ত্রী নমুনা হালকা বাদামী এবং সামনের ডানার উপরতলে তীর্যক সাদা বন্ধনী যুক্ত।
দ্য শেপ অব ওয়াটার
দ্য শেপ অব ওয়াটার () হল গিয়ের্মো দেল তোরো পরিচালিত মার্কিন প্রণয়ধর্মী কল্প-বিজ্ঞান চলচ্চিত্র। এটি যৌথভাবে রচনা করেছেন দেল তোরো এবং ভ্যানেস টেলর। এতে শ্রেষ্ঠাংশে অভিনয় করেন স্যালি হকিন্স, মাইকেল শ্যানন, রিচার্ড জেনকিন্স, ডগ জোন্স, মাইকেল স্টুলবার্গ ও অক্টাভিয়া স্পেন্সার। ১৯৬২ সালের বাল্টিমোরের পটভূমিতে নির্মিত চলচ্চিত্রে উচ্চ নিরাপত্তা বিশিষ্ট সরকারি গবেষণাগারে কর্মরত একজন মূক পরিষ্কারকের সেখানে বন্দী মানুষের মত দেখতে অ্যাম্ফিবিয়ান প্রজাতির সাথে প্রণয় দেখানো হয়েছে।
"দ্য শেপ অব ওয়াটার" ৭৪তম ভেনিস আন্তর্জাতিক চলচ্চিত্র উৎসবের মূল প্রতিযোগিতা শাখায় প্রদর্শিত হয়। ছবিটির উদ্বোধনী প্রদর্শনী অনুষ্ঠিত হয় ৩১শে আগস্ট, ২০১৭, এবং এটি প্রতিযোগিতায় শ্রেষ্ঠ চলচ্চিত্র বিভাগে গোল্ডেন লায়ন লাভ করে। চলচ্চিত্রটি ২০১৭ টরন্টো আন্তর্জাতিক চলচ্চিত্র উৎসবে প্রদর্শিত হয়। ছবিটি ২০১৭ সালের ১ ডিসেম্বর নিউ ইয়র্ক সিটির দুটি প্রেক্ষাগৃহে সীমিত পরিসরে মুক্তি দেওয়া হয় এবং পরবর্তীতে ৮ই ডিসেম্বর বৃহৎ পরিসরে মুক্তি দেওয়া হয় ও ছবিটি বিশ্বব্যাপী $১৪৮ মিলিয়ন আয় করে। ২০১৮ সালের ৬ই মার্চ দেল তোরো ও ড্যানিয়েল ক্রাউসের রচনায় এটি উপন্যাস আকারেও প্রকাশিত হয়।
"দ্য শেপ অব ওয়াটার" ছবিটিতে অভিনয়শিল্পীদের অভিনয়, চিত্রনাট্য, পরিচালনা, ভিজুয়াল, নির্মাণ পরিকল্পনা ও সঙ্গীতের জন্য প্রশংসিত হয়, এবং অনেক সমালোচক ছবিটিকে "প্যান্‌স ল্যাবিরিন্থ" ছবির পর দেল তোরোর শ্রেষ্ঠ চলচ্চিত্র বলে অভিহিত করেন। আমেরিকান ফিল্ম ইনস্টিটিউট ছবিটিকে ২০১৭ সালের সেরা দশ চলচ্চিত্রের একটি হিসেবে নির্বাচন করে। ছবিটি একাধিক পুরস্কারের মনোনয়ন লাভ করে। ছবিটি ৯০তম একাডেমি পুরস্কারে ১৩টি মনোনয়ন লাভ করে, এবং শ্রেষ্ঠ চলচ্চিত্র ("" চলচ্চিত্রের পর এই বিভাগে বিজয়ী প্রথম কাল্পনিক চলচ্চিত্র), শ্রেষ্ঠ পরিচালনা, শ্রেষ্ঠ মৌলিক সুর ও শ্রেষ্ঠ নির্মাণ পরিকল্পনা বিভাগে পুরস্কার লাভ করে। এটি ৭৫তম গোল্ডেন গ্লোব পুরস্কারে সাতটি বিভাগে মনোনয়ন লাভ করে এবং সেরা চলচ্চিত্র পরিচালক ও সেরা মৌলিক সুর বিভাগে পুরস্কার লাভ করে। ৭১তম বাফটা পুরস্কারে ছবিটি ১২টি মনোনয়ন লাভ করে এবং শ্রেষ্ঠ পরিচালনাসহ তিনটি বিভাগে পুরস্কার লাভ করে।"দ্য শেপ অব ওয়াটার" চলচ্চিত্রের ধারণা আসে ২০১১ সালে ড্যানিয়েল ক্রাউসের সাথে দেল তোরোর নাস্তার করার সময়, পরবর্তীতে তার সাথে দেল তোরো যৌথভাবে "ট্রলহান্টার্স" উপন্যাস লিখেন। ২০১৫ সালে স্বল্পদৈর্ঘ্য চলচ্চিত্র "দ্য স্পেস বিটুইন আস" এবং র‍্যাচেল ইংগালসের উপন্যাস "মিসেস ক্যালিবান"-এর সাথে এর মিল খুঁজে পাওয়া যায়। এছাড়া এটি দেল তোরোর "ক্রিয়েচার ফ্রম দ্য ব্ল্যাক লাগুন"-এর শৈশব স্মৃতি থেকে অনুপ্রাণিত এবং তিনি জিল-ম্যান ও কে লরেন্সের প্রণয় দেখতে চেয়েছিলেন। যখন দেল তোরো ইউনিভার্সালের সাথে ব্ল্যাক লাগুনের প্রজাতিটি নিয়ে একটি চলচ্চিত্র পুনর্নির্মাণ করার বিষয়ে কথা বলেন, তিনি ঐ প্রজাতির দৃষ্টিকোণ থেকে গল্প বলার দিকে জোর দেন, যেখানে এই প্রজাতিটি চলচ্চিত্রের প্রধান নারী চরিত্রটিকে নিয়ে চলে যাবে, কিন্তু স্টুডিও নির্বাহীরা তার এই গল্প প্রত্যাখ্যান করেন।
দেল তোরো চলচ্চিত্রটি ১৯৬০-এর দশকের স্নায়ু যুদ্ধ যুগের পটভূমিতে নির্মাণ করেছেন বর্তমান সময়ের সংকট বুঝানোর জন্য, বিশেষ করে, "যদি আমি বলি একদা ১৯৬২ সালে, তবে তা একটি সংকটপূর্ণ সময়ের রূপকথা হয়ে যেত। জনগণ কোন সমস্যার পারিপার্শ্বিকতা পরিবর্তে গল্প শুনে, চরিত্রাবলির গল্প শুনে এবং সমস্যা নিয়ে কথা বলে।
চলচ্চিত্রটির চিত্রায়ন শুরু হয় ২০১৬ সালের ১৫ই আগস্ট টরন্টো ও অন্টারিওর হ্যামিলটনে, এবং চিত্রায়ন সমাপ্ত হয়ে ২০১৬ সালের ৬ই নভেম্বর।
ব্রুনাইয়ের কূটনৈতিক মিশনের তালিকা
এটি ব্রুনাইয়ের কূটনৈতিক মিশনসমূহের একটি তালিকা। ছোট্ট তেলসমৃদ্ধ কমনওয়েলথ রাষ্ট্র ব্রুনাইয়ের স্বল্প সংখ্যক কূটনৈতিক মিশন রয়েছে, যার বেশীরভাগ পূর্ব এশিয়ায় অবস্থিত। রাষ্ট্রটির কূটনৈতিক মিশন এবং সাধারণ বৈদেশিক নীতিমালা বৈদেশিক সম্পর্ক এবং বাণিজ্য মন্ত্রণালয় পরিচালনা করে থাকে।
তাকেকাজু আসাকা
তাকেকাজু আসাকা একজন জাপানি ভাষাতত্ত্ববিদ ও অধ্যাপক।  ১৯৫২ সালের জাপানের টোকিওতে জন্মগ্রহণ করেন।
টোকিওর সুদাজুকু বিশ্ববিদ্যালয়ের সাংস্কৃতিক ভাষাতত্ত্বের একজন অধ্যাপক। তিনি রোজালিয়া ডি ক্যাস্ত্রো, রামোন ক্যাবানিলাস এবং উযিও নভোনিইরার মতো গ্যালিথীয় লেখকদের রচনা গালিথীয় ভাষা থেকে অনুবাদ করেছেন। জাপানি ভাষাভাষীদের জন্য গালিথীয় ভাষার ব্যকরণ বই " নিজেকে জাপানের গালিথীয় সংস্কৃতির দূত করে তুলুন" রচনা করেন। এটি জাপানি ভাষাভাষীদের জন্য লিখা প্রথম কোন গ্যালিথীয় ভাষার ব্যকরণ বই।
তিনি জাপানের টোকিও এবং অন্য আরো কিছু শহরে "গালিথীয় সাহিত্য দিবস" উদযাপনের আয়োজনকারীদের মধ্যে অন্যতম।  ২০১৭ সালে তাঁর কর্মের জন্য গালিথীয় রয়েল একাডেমী তাঁকে স্বীকৃতি প্রদান করে।
১৯৮৯ সালে আন্তর্জাতিক সাংস্কৃতিক ভাষাতত্ত্ব সম্মেলনে আসাকা সবার প্রথম গ্যালেশিয়া সম্পর্কে জ্ঞাত হন। এরপর থেকে তিনি গালিথীয় ভাষা ও সংস্কৃতির অনুরাগী হয়ে উঠেন। তিনি টোকিওতে স্পেনীয় ভাষার ব্যকরণের পাশাপাশি গালিথীয় ভাষা ও সংস্কৃতি শেখানো শুরু করেন। ২০০২ সালে তিনি "ক্যানতারেস গ্যালেগাস" বইটি জাপানি ভাষায় অনুবাদ করেন। যা ডিটিপি প্রকাশনী থেকে প্রকাশিত হয়।
২০১৪ সালে "কন্তোস দা মিনা তেরা" (আমার ভূমির গল্প) জাপানি ভাষায় অনুবাদ করেন। একই প্রকাশনী থেকে পরবর্তীতে তিনি "মারিয়া দো কারমো রিও পানিসে"র মুখবন্ধ রচনা করেন, যা সিডি আকারেও বের হয়। 
২০১৭ সালে গালিথীয় লেখক উযিও নভোনিইরার রচনার একটি দ্বিভাষিক সংস্করণ বের করেন।
লুলু উইলসন
লুলু উইলসন (জন্ম অক্টোবর ৭, ২০০৫) হলেন একজন মার্কিন শিশু অভিনয় শিল্পী। উইলসন, ২০১৬ সালে মুক্তিপ্রাপ্ত মার্কিন অতিপ্রাকৃত অধীরতামূলক দৃশ্যকাব্যের চলচ্চিত্র "" এবং ২০১৭ সালে মুক্তিপ্রাপ্ত একই ধরনের দৃশ্যকাব্যের জনপ্রিয় মার্কিন চলচ্চিত্র ""-এর মত দর্শক সমাদৃত অধীরতামূলক চলচ্চিত্র সমূহে তার ভূমিকার জন্য স্ক্রিম কুইন হিসেবে পরিচিত।
লুলু উইলসন, দুই বোনের মধ্যে সবচেয়ে কনিষ্ঠ, বিভিন্ন বিজ্ঞাপনে হাজির হওয়া এবং হস্তলিপি পাঠের কাজ করার মাধ্যমে, মাত্র তিন বছর বয়সে অভিনয় শুরু করেন। উইলসন বেশিরভাগই বিভিন্ন অতিপ্রাকৃত অধীরতামূলক চলচ্চিত্রে অভিনয় করেছেন, যেগুলোর মধ্যে ২০১৪ সালে মুক্তিপ্রাপ্ত মার্কিন চলচ্চিত্র "ডেলিভার আস ফ্রম ইভল", ২০১৬ সালে মুক্তিপ্রাপ্ত চলচ্চিত্র "", এবং ২০১৭ সালে মুক্তিপ্রাপ্ত "" অন্যতম। এছাড়াও তিনি জনপ্রিয় মার্কিন অ্যানিমেশন ভিত্তিক চলচ্চিত্র স্টুডিও মার্ভেল স্টুডিওস-এর ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্যের চলচ্চিত্র "ডক্টর স্ট্রেঞ্জ"-এ অভিনয় করেছিলেন, কিন্তু তার অভিনীত দৃশ্যটি সময়ের অভাব বা চলচ্চিত্রটির দৈঘ্যের সময় ঠিক রাখার জন্য বাদ দেওয়া হয়।
ব্রুনাইয়ে অবস্থিত কূটনৈতিক মিশনের তালিকা
এটি ব্রুনাইয়ে অবস্থিত কূটনৈতিক মিশনসমূহের একটি তালিকা। রাজধানী শহর বন্দর সেরি বেগাওয়ানে ২৯টি দূতাবাস রয়েছে। ১০০টি রাষ্ট্র এবং ইউরোপীয় কমিশনের অন্যান্য রাজধানী থেকে স্বীকৃত কূটনৈতিক মিশন রয়েছে।
বন্দর সেরি বেগাওয়ান
ফ্রাঙ্ক ফস্টার
ফ্রাঙ্ক রোবোথাম ফস্টার (; জন্ম: ৩১ জানুয়ারি, ১৮৮৯ - মৃত্যু: ৩ মে, ১৯৫৮) বার্মিংহামে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন ফ্রাঙ্ক ফস্টার।
পশ্চিম মিডল্যান্ডসের সলিহাল স্কুলে অধ্যয়ন করেছেন ফস্টার। বামহাতি ফাস্ট-মিডিয়াম বোলার ছিলেন তিনি। বল ছোঁড়ার মুহুর্তে বলকে নিজের ইচ্ছেমতো ঘুরাতে পারতেন। উইজডেন পরবর্তীকালে উল্লেখ করে যে, ভূমিতে বল স্পর্শ করার পর গতিবেগ দ্বিগুণ হয়ে যেতো। লিঙ্কনশায়ারের বংশোদ্ভূত হলেও খ্যাতনামা ওরচেস্টারশায়ারের ফস্টার পরিবারের সাথে তাঁর কোন সম্পর্ক ছিল না।
১৯০৮ সালে ওয়ারউইকশায়ারের পক্ষে প্রথম খেলতে নামেন ফ্রাঙ্ক ফস্টার। পাঁচ খেলায় ২৩ উইকেট পান। এ সময় তিনি বলকে আরও দ্রুতগতিতে ফেলার চেষ্টা চালাতেন। পরের বছর থেকে দলের নিয়মিত সদস্যে পরিণত হন। তবে মাঝামাঝিমানের সফলতা পেলেও প্রথমবারের মতো আক্রমণাত্মক ঢংয়ে ব্যাটিংয়ে নামার চেষ্টা চালান। ব্যবসায়িক দায়বদ্ধতার কারণে ১৯১১ সাল পর্যন্ত ক্রিকেট খেলতে পারবেন কিনা সন্দেহ দেখা দেয়। কিন্তু ঐ সালে ওয়ারউইকশায়ারের অধিনায়কত্বের প্রস্তাবনা গ্রহণ করেন।
ঘরোয়া ক্রিকেটে অনিন্দসুন্দর ক্রীড়াশৈলী উপস্থাপনার দরুণ ১৯১১-১২ মৌসুমের অ্যাশেজ সিরিজ খেলার জন্য অস্ট্রেলিয়া সফরের জন্য মনোনীত হন ফ্রাঙ্ক ফস্টার। ১৫ ডিসেম্বর, ১৯১১ তারিখে টেস্ট ক্রিকেটে আত্মপ্রকাশ ঘটে ফ্রাঙ্ক ফস্টারের। এ সফরে অস্ট্রেলিয়ার শক্ত পিচে স্বল্প কয়েকজন ইংরেজ বোলারের অন্যতম হিসেবে উইকেট লাভে সক্ষমতা দেখান। পাঁচ টেস্টে অংশ নিয়ে ২১.৬২ গড়ে ৩২ উইকেট দখল করেন যা ধারনার অতীত ছিল। তন্মধ্যে, অভিষেক টেস্টে সিডনিতে দ্বিতীয় ইনিংসে পাঁচ উইকেট পান। ব্যাট হাতে ধারাবাহিকভাবে সফলতা না পেলেও গুরুত্বহীন খেলাগুলোয় দুইটিতে সেঞ্চুরি করেন তিনি।
১৯১২ সালে দক্ষিণ আফ্রিকার বিপক্ষে অনুষ্ঠিত এক টেস্টে ৫/১৬ বোলিং পরিসংখ্যান দাঁড় করান। এ বছরেই উইজডেন কর্তৃক বর্ষসেরা ক্রিকেটার মনোনীত হন তিনি।
১৯১৫ সালে দূর্ঘটনার কবলে নিপতিত হন তিনি। এরফলে প্রথম বিশ্বযুদ্ধ শেষে ১৯১৯ সালে ক্রিকেট খেলা চালু হলেও তাঁকে আর খেলতে দেখা যায়নি। ১৯৩০ সালে আত্মজীবনী প্রকাশ করেন ফ্রাঙ্ক ফস্টার।
৩ মে, ১৯৫৮ তারিখে ৬৯ বছর বয়সে নর্দাম্পটনে দেহাবসান ঘটে তাঁর।
সিমিন হোসেন রিমি
সিমিন হোসেন রিমি (জন্ম: ১৯ আগস্ট ১৯৬১) হলেন বাংলাদেশের একজন প্রখ্যাত রাজনীতিবিদ ও ১৯৭ নং (গাজীপুর-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
সিমিন হোসেন রিমি ১৯৬১ সালের ১৯ আগস্ট তৎকালীন পূর্ব পাকিস্তানের ঢাকা জেলার গাজীপুরে জন্মগ্রহণ করেন। তিনি বাংলাদেশের প্রথম প্রধানমন্ত্রী তাজউদ্দীন আহমদ এবং বিশিষ্ট রাজনীতিবীদ সৈয়দা জোহরা তাজউদ্দীন-এর সন্তান। তার স্বামী মুশতাক হোসেন।
২০১২ সালের সেপ্টেম্বরে গাজীপুর-৪ আসনের উপ-নির্বাচনে সিমিন হোসেন রিমি নির্বাচিত হন।
তিনি ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে বাংলাদেশ আওয়ামী লীগ-এর মনোনয়নে ১৯৭ (গাজীপুর-৪) নং আসন থেকে ২য় বারের মতো এমপি নির্বাচিত হন।
সালমা ইসলাম
সালমা ইসলাম (জন্ম: ১ জানুয়ারি ১৯৫৫) হলেন বাংলাদেশের একজন রাজনীতিবিদ ও ১৭৪ নং (ঢাকা-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
সালমা ইসলাম ১৯৫৫ সালের ১ জানুয়ারি তৎকালীন পূর্ব পাকিস্তানের ঢাকায় জন্মগ্রহণ করেন। তার মাতার নাম আবেদা খাতুন। তার স্বামী মোহাম্মদ নুরুল ইসলাম বাবুল বিশিষ্ট ব্যবসায়ী ও যমুনা গ্রুপের কর্ণধার।
সালমা ইসলাম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে জাতীয় পার্টি-এর মনোনয়নে ১৭৪ (ঢাকা-১) নং আসন থেকে ২য় বারের মতো এমপি নির্বাচিত হন। ২০১৮ সালে একাদশ জাতীয় সংসদ নির্বাচনে তিনি সতন্ত্র প্রার্থী হিসেবে ঢাকা-১ আসন থেকে নির্বাচনে অংশ নেন কিন্তু নির্বাচনের দিন তিনি “ভোট জালিয়াতির অভিযোগে” নির্বাচন বর্জন করেন।
২০১০-এর দশক
২০১০-এর দশক (দুই হাজার দশের দশক) গ্রেগরীয় পঞ্জিকার বর্তমান দশক। যা শুরু হয় ১ জানুয়ারি ২০১০ তারিখে ও শেষ হয় ৩১ ডিসেম্বর ২০১৯ তারিখে।
হুব্বাল্লী বিমানবন্দর
হুব্বাল্লী বিমানবন্দর ভারতের কর্ণাটক রাজ্যের যমজ শহর হুবলি এবং ধরওয়াদের উড়ান পরিষেবা প্রদান করে। এটি হুবলি শহর থেকে ৮ কিলোমিটার পশ্চিমে গোকুল রোডে অবস্থিত এবং ধরওয়াদ শহর থেকে দূরে আবস্থিত। বিমানবন্দর থেকে ডিসেম্বর ২০১৭ সালের হিসাবে অ্যালায়েন্স এয়ার দ্বারা বেঙ্গালুরু এবং এয়ার ইন্ডিয়া দ্বারা বেঙ্গালুরু ও মুম্বাইের  উড়ান চলাচল করছে।
কর্ণাটক সরকার ২০১৩ সালের জানুয়ারিতে ভারতীয় বিমানবন্দর কর্তৃপক্ষের (এআই) সাথে একটি সমঝোতা স্মারক স্বাক্ষর করে (এমওইউ) বিমানবন্দরের উন্নয়নের জন্য। সেই সেই অনুযায়ী, ভূমি রাজ্য সরকার কর্তৃক অধিগ্রহণ করা হয় এবং এএআই-এর কাছে হস্তান্তর করা হয়।
বিমানবন্দর এলাকা বৃদ্ধি পেয়েছে এবং রানওয়ে প্রসারিত করা হয়েছিল । একটি নতুন ট্যাক্সিওয়ে, ছাদ, ফায়ার স্টেশন এবং একটি অন্তর্দেশীয় প্রান্তিক ভবনও উন্নয়ন প্রকল্পের অংশ যা বিমানবন্দরটিকে বৃহত্তর বোয়িং ৭৩৭ এবং এয়ারবাস এ৩২০ বিমানের পরিচালনায় সক্ষম করবে। এএআই ২০১৬ সালে একটি নতুন ডিওওর ভবন এবং এনডিবি ভবন নির্মাণ করে এবং রানওয়ে, ট্যাক্সি এবং বিচ্ছিন্নতা খাতের (আইসোলেশন বে) বর্ধিতকরণ, শক্তিশালীকরণ এবং সম্প্রসারণের কাজটি শুরু করে। একটি নতুন টার্মিনাল ভবন, এটিসি ভবন, নতুন আড়ম্বর এবং অন্যান্য সহায়ক ভবন এবং পরিসীমা রাস্তা নির্মাণ করা হয়।
নতুন টার্মিনালটি ৩,৬০০ বর্গ মিটার এলাকা জুড়ে নির্মিত হয়েছে এবং বর্তমানে এই টার্মিনাল থেকে বিমানবন্দরের সমস্ত উড়ান পরিচালিত হয়। এটি ব্যস্ত সময়ে এক সঙ্গে ৩০০ জন যাত্রীকে পরিচালনা করতে পারে, যার মধ্যে ১৫০ জন আগমনকারী এবং ১৫০ জন প্রস্থানকারী।
হুব্বল্লী বিমানবন্দর সম্প্রসারণের আগে পুরাতন টার্মিনাল থেকে উড়ান পরিচালিত হত। পুরাতন টার্মিনালের অ্যাপ্রনে একটি এটিআর ৭২ বিমান রাখার ব্যবস্থা ছিল। নতুন টার্মিনাল চালু হওয়ার পর বিমানবন্দরের পুরাতন টার্মিনাল থেকে উড়ান পরিচালনা বন্ধ করা হয়েছে।
২০১৫ সাল: ৯ মার্চ ২০১৫ সালে, একটি স্পাইসজেট বম্বার্ডিয়ার ড্যাশ-৮, ব্যাঙ্গালোর থেকে ৭৪ যাত্রী ও ৪ ক্রু সহ পরিচালিত উড়ান এসজি-১০৮৫, ভারী বর্ষণে হুব্বল্লী বিমানবন্দরের রানওয়েতে অবতরণ করে রানওয়েতে বিমানটি বন্ধ হয়ে যায় এবং বামের প্রধান গিয়ারের সাথে নরম মাতিতে থামতে থাকে এবং ধসে যায়। বিমানে কোন আঘাতের ছিল না কিন্তু বামদিকের প্রধান ল্যান্ডিং গিয়ার, প্রপেলার এবং ইঞ্জিন যথেষ্ট ক্ষতি হয়।
তাজিকিস্তানে অবস্থিত কূটনৈতিক মিশনের তালিকা
এটি তাজিকিস্তানে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর দুশান্‌বেতে ২২টি দূতাবাস রয়েছে।
দুশানবে:
কারোঘ
কেউন্দি
পাউডার্ড ব্যারন (বৈজ্ঞানিক নাম: "Euthalia monina (Moore)")এক প্রজাতির মাঝারী আকারের বাদামী রঙের প্রজাপতি। এরা নিমফ্যালিডি পরিবার এবং এউথালিয়া উপগোত্রের সদস্য।ভারতে প্রাপ্ত পাউডার্ড ব্যারন এর উপপ্রজাতি হল- পাউডার্ড ব্যারন এর প্রসারিত অবস্থায় ডানার আকার ৫০-৮০ মিলিমিটার দৈর্ঘ্যের হয়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ এবং স্ত্রী নমুনা ভিন্নরূপ। পুরুষের ডানার উপরিতল কালচে বাদামী অথবা কালো। পিছনের ডানার উপরিতল এর প্রান্তিক অর্দ্ধ এবং সামনের ডানার ডিসকাল বন্ধনী যেন নীল পাউডার এর মত গুঁড়ো ছড়ানো। সামনের ডানার শীর্ষ অথবা শীর্ষকোন তীক্ষ্ণ। পিছনের ডানার টর্নাস অংশ ছড়ানো এবং টর্নাসের উপড়ে টার্মেন অথবা প্বার্শপ্রান্ত উত্তলাকৃতি। ডানার নিম্নতল হলদে-বাদামী।
স্ত্রী নমুনায়, ডানার উপরিপৃষ্ঠে ফ্যাকাসে বাদামী এবং দুটি কালচে ডিসকাল রেখা যুক্ত। ওই দুই ডিসকাল রেখার মধ্যবর্তী অংশ একইরকম দেখতে অন্যান্য ব্যারন প্রজাতির স্ত্রী নমুনার চাইতে অনেক ফ্যাকাসে অথবা বিবর্ন। পিছনের ডানার উপরিতলে সেল এর মধ্যে দুটি দাগ বিদ্যমান। সামনের ডানায় ফ্যাকাসে ডিসকাল বন্ধনী। ডানার নিম্নভাগ হলদে এবং বাদামী, পিছনের ডানার নিম্নতল হালকা সবুজ।
এরা খুব দ্রুত ওড়ে। উচ্চ বৃষ্টিপাতযুক্ত ঘন চিরহরিৎ জঙ্গল এই প্রজাতির খুব পছন্দের। এছাড়া মাটির ভিজে ছোপের উপড়ও এদের বসতে দেখা যায়। মাটি থেকে কয়েক ফুট উপড়ে পাতার উপরিতলে এরা রোদ পোহায়। তরাই অঞ্চলের গভীর জঙ্গলে নদীর কিনারায় এদের দর্শন মেলে। পচা ফোলের রস পান করে এবং নিচু উচ্চতায় প্রায়অ্যশই উড়িতে দেখা যায় এপ্রিল থেকে ডিসেম্বর পর্যন্ত।
পাকিস্তানে অবস্থিত কূটনৈতিক মিশনের তালিকা
এটি পাকিস্তানে অবস্থিত কূটনৈতিক মিশনসমূহের একটি তালিকা। বর্তমানে ইসলামাবাদের কূটনৈতিক এলাকায় ৭৮টি কূটনৈতিক মিশন রয়েছে, এবং বিশ্বের অনেক দেশ পাকিস্তানের অন্য শহরগুলিতেও কনস্যুলেট পরিচালনা করে থাকে।
কিছু রাষ্ট্র অন্য দেশের রাজধানী থেকেও অনাবাসিক দূতাবাসসমূহ ব্যবহার করে, এরমধ্যে রয়েছে- আবুধাবি, আঙ্কারা, বেইজিং, রিয়াদ এবং তেহরান।
এই তালিকায় অবৈতনিক কনস্যুলেটদের রাখা হয়নি।
ইসলামাবাদে অবস্থিত তুরস্কের আঙ্কারায় অবস্থিত:
ইরানের তেহরানে অবস্থিত:
সৌদি আরব রিয়াদে অবস্থিত:
সংযুক্ত আরব আমিরাতের, আবুধাবিতে অবস্থিত:
অন্যত্র অবস্থিত:
মহেশতলা বিধানসভা কেন্দ্র
মহেশতলা(বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ ২৪ পরগনা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৫৫ নং মেটিয়াবুরুজ বিধানসভা কেন্দ্রটি মহেশতলা পৌরসভার ৮ এবং ১১ থেকে ৩৫ নং ওয়ার্ডগুলি নিয়ে গঠিত।
মমহেশতলা বিধানসভা কেন্দ্র ২১ নং ডায়মন্ড হারবার লোকসভা কেন্দ্রেরঅন্তর্গত।
২০১৬ সালে তৃণমূল কংগ্রেসের কস্তুরী দাস সিপিআই(এম)-এর সমিক লাহিড়িকে পরাজিত করে।
অনিতা বসু পাফ
অনিতা বসু পাফ (জন্ম ২৯ নভেম্বর ১৯৪২ সাল) একজন জার্মান অর্থনীতিবিদ, যিনি পূর্বে অগ্সবার্গ বিশ্ববিদ্যালয়ের একজন অধ্যাপক ছিলেন এবং জার্মানির সোশাল ডেমোক্রেটিক পার্টির একজন রাজনীতিক। তিনি ভারতীয় জাতীয়তাবাদী ও মুক্তিযোদ্ধা সুভাষচন্দ্র বসু (?) (১৮৯৭-১৯৪৫) এবং তাঁর স্ত্রীর এমিলি শেঙ্কলের কন্যা। অনিতা ১৯৪২ সালে ইউরোপের অস্ট্রিয়ার ভিয়েনা শহরে জন্মগ্রহন করেন। পরে তিনি জার্মানিতে চলে আসেন।
অনিতা পাফ হলেন এমিলি শেঙ্কল এবং সুভাষচন্দ্র বসুর একমাত্র সন্তান। অনিতার পিতা জাপানের সহায়তায় ব্রিটিশ রাজের উপর স্বাধীনতা সংগ্রামের জন্য একটি দৃষ্টিভঙ্গি রেখেছিলেন। সুভাষচন্দ্র বসু ইউরোপে এমিলি শেঙ্কল ও অনিতা পাফকে রেখে দক্ষিণ পূর্ব এশিয়ায় চলে আসেন, যখন অনিতা চার মাস বয়সী ছিলেন। অনিতা তাঁর মায়ের কাছে বেড়ে উঠেছিলেন, যিনি যুদ্ধোত্তর বছরগুলিতে পাফের দিদিমা সহ পরিবারের সহায়তা করার জন্য ট্রাঙ্ক অফিসে বদলির কাজ করেন। পরিবার পালনে পাফের দিদার পেনশন ও সাহায্য করত। পাফের জন্মের সময় তার পিতার পদবী দেওয়া হয়নি, এবং তিনি অনিতা  শেনকেল হিসাবে বড় হয়ে ওঠেন। তাঁর বাবা সেখানে তাঁর সাথে ছিলেন না, কারণ তিনি তাঁর সেনাবাহিনী আজাদ হিন্দ ফৌজের সাথে ব্যস্ত ছিলেন এবং পাফ তাঁর মা এমিলি শেনকেলের নিকট বড় হন।
পাফ আউগ্সবুর্গ বিশ্ববিদ্যালয়ে অর্থনীতি অনুষদের অর্থনীতি বিভাগের অধ্যাপক ছিলেন।
অনিতা পাফ বিবাহ করেন প্রফেসর মার্টিন পাফকে, যিনি পূর্বে বুন্দেস্তাগ (জার্মান সংসদ) এসপিডি-তে প্রতিনিধিত্বমূলক সদস্য ছিলেন। তাঁদের তিনটি সন্তান রয়েছে: পিটার অরুণ, থমাস কৃষ্ণ এবং মায়া কারিনা।
বলিউড চলচ্চিত্র নেতাজি সুভাষ চন্দ্র বোস: দ্য ফরগট্‌ন হিরোতে পাফকে উল্লেখ করা হয়েছে।
অনিতা বসু পাফ রেনকোজি মন্দিরে রাখা তার পিতা সুভাষচন্দ্র বসুর চিতাভস্মের ডিএনএ পরীক্ষা ইচ্ছা প্রকাশ করেন।
সুভাষচন্দ্র বসুর মৃত্যু ও বিমান দুর্ঘটনা নিয়ে বহু বিতর্ক রয়েছ। তিনি মনে করেন, তাইহোকু বিমান দুর্ঘটনায় সুভাষচন্দ্র বসুর মৃত্যুর সম্ভাবনাই সব চেয়ে বেশি। তবে তাঁর মৃত্যু নিয়ে বিতর্ক মেটাতে টোকিওর রেনকোজি মন্দিরে রাখা চিতাভস্মের ডিএনএ পরীক্ষা করা উচিত বলে মনে করেন তিনি। কিন্তু ওই চিতাভস্ম আদৌ নেতাজির নয় বলে দাবি অনেকর। অনিতার মতে, ‘‘ডিএনএ পরীক্ষা হলে কিছু প্রমাণ পাওয়া যেতে পারে। তবে হাড় যদি বেশি পুড়ে গিয়ে থাকে তা হলে ডিএনএ নমুনা সংগ্রহ করা সম্ভব নাও হতে পারে।’’
শান্তি আশ্রম
"শান্তি আশ্রম"' () (), ৫ ই বৈশাখ ১৯১২ সালে অক্ষয় তৃতীয়া উপলক্ষ্যে স্বামী নিগমানন্দ কর্তৃক প্রতিষ্ঠিত। এটি বর্তমানে "সারস্বত মঠ" বা "আসাম বঙ্গীয় সারস্বত মঠ" নামে পরিচিত। 
"শান্তি আশ্রম" (शांति आश्रम) এর মূল উদ্দেশ্য তিনটি সনাতন ধর্ম প্রচার, প্রকৃত শিক্ষার বিস্তার এবং ঈশ্বরের অবতার হিসাবে সর্বজনের সেবা করা।
ডট কম
ডট কম (.com) ইন্টারনেটের ডোমেইন নাম সিস্টেমের একটি শীর্ষ স্তরের ডোমেন (টিএলডি)। বাণিজ্যিক নাম দিয়ে নিবন্ধিত ডোমেনগুলির জন্য তার মূল উদ্দেশ্যে এটির নামটি বাণিজ্যিক শব্দ থেকে উদ্ভূত হয়েছে। একটি শীর্ষ-স্তরীয় ডোমেন (টিএলডি) ইন্টারনেটের হায়ারেকিকাল ডোমেন নাম সিস্টেমের সর্বোচ্চ স্তরের ডোমেইনগুলির মধ্যে একটি। স্বীকৃত, ডট কম এক্সটেনশান ওয়েবে মূল এবং সবচেয়ে জনপ্রিয় শীর্ষ স্তরের ডোমেইন (টিএলডি) একটি। একটি .com ডোমেইন মানেই আপনার ব্যবসা। বিশ্বের সবচেয়ে স্বীকৃত ডোমেইন এক্সটেনশান, .com।
ডট কম ডোমেইনে থাকা ১০০টি সবচেয়ে পুরোনো নিবন্ধিত ডোমেইন:
ডার্কেস্ট আওয়ার (চলচ্চিত্র)
ডার্কেস্ট আওয়ার (Darkest Hour) হল জো রাইট পরিচালিত ২০১৭ সালের যুদ্ধভিত্তিক নাট্যধর্মী চলচ্চিত্র। এটি রচনা করেছেন অ্যান্থনি ম্যাককার্টেন। এতে শ্রেষ্ঠাংশে উইনস্টন চার্চিল চরিত্রে অভিনয় করেছেন গ্যারি ওল্ডম্যান এবং এতে যুক্তরাজ্যের প্রধানমন্ত্রিত্বের প্রারম্ভিক দিনগুলো, নাৎসি জার্মানি কর্তৃক পশ্চিম ইউরোপ আক্রমণ, দ্বিতীয় বিশ্বযুদ্ধ কালে যুক্তরাজ্যকে পরাজিত করার হুমকির ঘটনাবলি তুলে ধরা হয়েছে। ছবিটিতে আরও অভিনয় করেন ক্রিস্টিন স্কট থমাস, লিলি জেমস, বেন মেন্ডেলসন, স্টিভেন ডিলেন এবং রোনাল্ড পিকআপ।
২০১৭ সালের ১লা সেপ্টেম্বর টেলুরাইড চলচ্চিত্র উৎসবে "ডার্কেস্ট আওয়ার" ছবিটির উদ্বোধনী প্রদর্শনী হয়, এবং ২০১৭ টরন্টো আন্তর্জাতিক চলচ্চিত্র উৎসবে প্রদর্শিত হয়। ছবিটি মার্কিন যুক্তরাষ্ট্রে ২০১৭ সালের ২২শে নভেম্বর সীমিত পরিসরে মুক্তি দেওয়া হয়, পরে ২২শে ডিসেম্বর বৃহৎ পরিসরে মুক্তি দেওয়া হয় এবং ২০১৮ সালের ১২ই জানুয়ারি যুক্তরাজ্যে মুক্তি দেওয়া হয়। ছবিটি বিশ্বব্যাপী $১৩৮ মিলিয়ন আয় করে এবং সমাদৃত হয়।
অনেক সমালোচক গ্যারি ওল্ডম্যানের অভিনয়কে তার অভিনয় জীবনের সেরা কাজ বলে উল্লেখ করে। ওল্ডম্যান তার অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার লাভ করেন। ৯০তম একাডেমি পুরস্কারে ছবিটি শ্রেষ্ঠ চলচ্চিত্রসহ ছয়টি বিভাগে মনোনয়ন লাভ করে, এবং শ্রেষ্ঠ অভিনেতা ও শ্রেষ্ঠ সাজসজ্জা ও চুলবিন্যাস বিভাগে পুরস্কার লাভ করে। ৭১তম বাফটা পুরস্কারে ছবিটি নয়টি বিভাগে মনোনয়ন লাভ করে এবং দুটি বিভাগে পুরস্কার জয় করে।২০১৫ সালের ৫ই ফেব্রুয়ারি ঘোষণা দেওয়া হয় ওয়ার্কিং টাইটল ফিল্মস "ডার্কেস্ট আওয়ার" ছবির চিত্রনাট্য গ্রহণ করেছে, চিত্রনাট্য লিখেন "দ্য থিওরি অব এভরিথিং" চলচ্চিত্রের চিত্রনাট্যকার অ্যান্থনি ম্যাককার্টেন। গল্পটি দ্বিতীয় বিশ্বযুদ্ধের শুরুর দিনগুলোতে উইনস্টন চার্চিলের কর্ম সম্পর্কিত।
২০১৬ সালের ২৯শে মার্চ প্রকাশিত হয় জো রাইট চলচ্চিত্রটি পরিচালনা করবেন। একই বছর এপ্রিলে প্রকাশিত হয় গ্যারি ওল্ডম্যান চার্চিলের ভূমিকায় অভিনয় করবেন। ২০১৬ সালের ৬ই সেপ্টেম্বর ঘোষণা দেওয়া হয় ফোকাস ফিচার্স ছবিটি মার্কিন যুক্তরাষ্ট্রে ২০১৭ সালের ২৪শে নভেম্বর মুক্তিতে পরিবেশকের দায়িত্ব পালন করবে, অন্যদিকে বেন মেন্ডেলসন রাজা ষষ্ঠ জর্জ এবং ক্রিস্টিন স্কট থমাস ক্লেমেন্টিন চার্চিল চরিত্রে অভিনয় করবেন। ২০১৬ সালের ৮ই নভেম্বর স্টিভেন ডিলেন অভিনয়শিল্পী হিসেবে যোগ দেন।
২০১৬ সালের নভেম্বরে "ডার্কেস্ট আওয়ার" চলচ্চিত্রের মূল চিত্রায়ন শুরু হয় এবং প্রকাশিত হয় যে দারিও মারিয়ানেল্লি চলচ্চিত্রে সুরারোপ করবেন। চিত্রায়নকালে চার্চিল চরিত্রের জন্য ওল্ডম্যান রূপসজ্জায় ২০০ ঘন্টা সময় নেন এবং ৪০০ সিগার (২০,০০০ মার্কিন ডলার দামী) পান করেন। ছবিটির চিত্রায়ন হয় ইংল্যান্ডের ম্যানচেস্টারের টাউন হল ও জন রাইল্যান্ডস লাইব্রেরিতে।
প্রথমদিকে ব্রিটিশ প্রধানমন্ত্রী নেভিল চ্যাম্বারলিন চরিত্রের জন্য জন হার্টকে নির্বাচন করা হয়েছিল। ওল্ডম্যান জানান হার্ট সেসময় প্যানক্রিয়াটিক ক্যান্সারের চিকিৎসা নিচ্ছিলেন, ফলে তিনি শুটিংয়ে অংশগ্রহণ করতে অক্ষম ছিলেন। তার স্থলে চ্যাম্বারলিন চরিত্রের জন্য রোনাল্ড পিকআপকে নেওয়া হয়। হার্ট ২০১৭ সালের জানুয়ারি মাসে ক্যান্সারে মৃত্যুবরণ করেন।
ললিতা লাজমী
ললিতা লাজমী ১৯৩২ সালের ১ অক্টোবর মাসে ভারতের কলকাতা শহরে জন্মগ্রহণ করেন। তিনি একজন ভারতীয় চিত্রশিল্পী। ললিতা একজন স্ব-শিক্ষিত শিল্পী এবং কোনও আনুষ্ঠানিক শিল্প প্রশিক্ষণ গ্রহণ করেনি। তিনি হিন্দি চলচ্চিত্র পরিচালক, প্রযোজক এবং অভিনেতা, গুরু দত্তের বোন। ১৯৯৪ সালে তিনি লন্ডনের নেহেরু সেন্টারে ভারতীয় হাইকমিশনার শ্রী গোপাল কৃষ্ণ গান্ধী আয়োজিত গুরু দত্ত চলচ্চিত্র উৎসবে আমন্ত্রিত ছিলেন।
তিনি ষাটের দশকের প্রথম দিকে পেইন্টিং শুরু করেন, যখন তিনি মুম্বাইয়ের জাহাঙ্গীর আর্ট গ্যালারিতে একটি গ্রুপ প্রদর্শনীতে অংশগ্রহণ করেন। একই গ্যালারিতে তিনি ১৯৬১ সালে তার প্রথম একক প্রদর্শনী করেছিলেন। ৫ দশক ধরে কর্মজীবনে তিনি জাতীয় ও আন্তর্জাতিক উভয় স্তরের বিভিন্ন প্রদর্শনীতে উপস্থিত ছিলেন। তার কাজ ভারত, জার্মানি এবং মার্কিন যুক্তরাষ্ট্র প্রদর্শিত হয়েছে। ললইতা লজমী ভারত ও যুক্তরাজ্যে বক্তৃতা দিয়েছেন। তিনি মুম্বাইয়ের প্রফেসর পল লিজারিনের গ্রাফিক কর্মশালায় তার কাজের প্রদর্শন করেন এবং তার দুটি উপন্যাস "ভারত উৎসব" ১৯৮৫ সালে মার্কিন যুক্তরাষ্ট্রের জন্য নির্বাচিত হয়।। তাঁর কাজটি বিভিন্ন বিখ্যাত আর্ট গ্যালারীতে প্রদর্শিত হয়েছে, যার মধ্যে রয়েছে চেন্নাইয়ের পৃথ্বী আর্ট গ্যালারী, পুন্ডোল আর্ট গ্যালারী, অপেরা গ্যালারি, মুম্বাইয়ের পুন্ডুল গ্যালারী, আহমেদাবাদের হুথেসিং সেন্টার ফর ভিস্যুয়াল আর্ট, নিউ দিল্লির আর্ট হেরিটেজ, জার্মানির গ্যালারি গে, কলকাতার প্রিন্ট এক্সপিউশন ম্যাক্স মুলার ভবন ইত্যাদি।
তার দলগত কয়েকটি প্রদর্শনীতে রয়েছে মুম্বাইয়ের সিনকো, দ্য দেখার রুম, নিউ দিল্লির থিঙ্ক স্মল, আর্ট আলিভ গ্যালারী, এবং ব্যাঙ্গালোরের দ্য ফেমিনাইন আই, গ্যালারী সারা আরাকাল। তার প্রাথমিক কাজ অনেক আত্মজীবনীমূলক উপাদান প্রদর্শন করে এবং পরে তার কাজ পুরুষদের এবং মহিলাদের মধ্যে লুকানো টান প্রতিফলিত হয়েছে। লজমী তার কাজের মধ্যে মা ও কন্যা মধ্যে একটি প্রাকৃতিক বন্ধন প্রদর্শিত করেছেন।
তিনি আমির খান-এর ২০০৭ সালের তারে জামিন পার নামে একটি বলিউডের চলচ্চিত্রে অতিথি অভিনয় করেন এবং অমল পালেকারের একটি নাটকের জন্য পোশাক নকশাও করেন। চলচ্চিত্রের নায়ক, ৮ বছর বয়সী বাচ্চা ইশান তার পড়াশোনার সাথে সংগ্রাম করে, কিন্তু তাকে একটি চমৎকার চিত্রশিল্পী হিসেবে দেখানো হয়। তিনি হিন্দি চলচ্চিত্রটিতে  গ্রাফিক্স শিল্পী হিসেবে কাজ করেছেন
১৯৯৭ : ভারতীয় স্বাধীনতার ৫০ বছর উপলক্ষে আন্তর্জাতিক সমসাময়িক ভারতীয় নারীদের শিল্পীকর্ম দেখান জন্য অকল্যান্ড-এ আইসিসিআর ট্রাভেল গ্রান্ট আর্ট মিলস কলেজ প্রদর্শনী দ্বারা সংগঠিত।
ক্যালিফোর্নিয়া
১৯৮৩ : জার্মানির আইসিসিআর ট্রাভেল গ্রান্ট
১৯৭৯ : বোম্বে আর্ট সোসাইটি, মুম্বাই
১৯৭৮ : রাষ্ট্র শিল্প প্রদর্শনী পুরস্কার
১৯৭৭ : বোম্বে আর্ট সোসাইটি পুরস্কার (নির্মিত শিল্পকর্মের)
১৯৭৭ : আইসিসিআর ট্রাভেল গ্রান্ট অন অকল্যান্ড, ক্যালিফোর্নিয়া
তিনি ১৯৭৯ সাল থেকে ১৯৮৩ সাল পর্যন্ত ভারত সরকারের জুনিয়র ফেলোশিপের প্রাপক ছিলেন।
ললিতা লজমীর পিতা ছিলেন একজন কবি এবং তার মা ছিলেন বহুভাষী লেখিকা। তার কন্যা কল্পনা লজমী হলেন হিন্দি চলচ্চিত্র পরিচালক। লাজমী দুই দশকেরও বেশি সময় ধরে ক্যাম্পন স্কুল এবং কনভেন্ট অব যিশু অ্যান্ড মেরি-এ শিক্ষা লাভ করেন এবং পরে নিজের শিল্পসম্মত কর্মীদের পূর্ণাঙ্গ করার জন্য জে জে স্কুল অফ আর্টে নিজের আর্ট মাস্টার ডিগ্রি অর্জন করেন। ললিথা লজমির রচনাগুলি নৃত্য শিল্পের ন্যাশনাল গ্যালারী এবং ভারতের সিএসএমভিএস মিউজিয়ামে এবং ব্রিটিশ মিউজিয়ামে সংগ্রহ করা হয়েছে।
প্লাম লুইস
পার্সি টাইসন প্লাম লুইস (; জন্ম: ২ অক্টোবর, ১৮৮৪ - মৃত্যু: ৩০ জানুয়ারি, ১৯৭৬) কেপ প্রদেশের কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন প্লাম লুইস।
অক্সফোর্ড বিশ্ববিদ্যালয়ে অধ্যয়ন করেছেন তিনি। ১৯০৭-০৮ মৌসুমের শুরুতে তিনি বেশ কিছু প্রথম-শ্রেণীর খেলায় অংশ নিয়েছেন। অধিকাংশই ওয়েস্টার্ন প্রভিন্সের সদস্য থাকা অবস্থায় খেলেছেন। ১৯১৩-১৪ মৌসুমে এমসিসি দল দক্ষিণ আফ্রিকা সফরে যায়। সফরের প্রথম খেলায় সফরকারী দলের বিপক্ষে ওয়েস্টার্ন প্রভিন্সের সদস্যরূপে ১৮৫ মিনিটে ১৫১ রানের ইনিংস উপহার দেন তিনি। দুই সপ্তাহ পর একই দলের বিপক্ষে কেপ প্রদেশের পক্ষে খেলেন। এবার তিনি সফলতা পাননি। তাস্বত্ত্বেও প্রথম টেস্ট খেলায় তাঁকে অন্তর্ভূক্ত করা হয়েছিল।
১৩ ডিসেম্বর, ১৯১৩ তারিখে টেস্ট ক্রিকেটে অভিষেক ঘটে প্লাম লুইসের। এটিই তাঁর একমাত্র টেস্টে অংশগ্রহণ ছিল। উভয় ইনিংসেই তিনি শূন্য রান করেন। উভয় ক্ষেত্রেই ‘কট ওলি বোল্ড বার্নস জিরো’ পরিসংখ্যান বহিতে উল্লেখ করা হয়। খেলায় তাঁর দল ইনিংস ও ১৫৭ রানের বিশাল ব্যবধানে পরাভূত হয়েছিল।
প্রথম বিশ্বযুদ্ধে সক্রিয়ভাবে ফ্রান্সে অংশগ্রহণ করেন। এ সময় তিনি লেফট্যানেন্ট-কর্নেল পদবীধারী ছিলেন। বেশ কয়েকবার পায়ে আঘাতপ্রাপ্ত হন। যুদ্ধ শেষে এমসি ও বার লাভ করেন।
দ্বিতীয় বিশ্বযুদ্ধেও কর্মকর্তা হিসেবে দায়িত্ব পালন করেন। তবে এবার সরাসরি যুদ্ধক্ষেত্রে ছিলেন না তিনি। এরপর তিনি আইনজীবী হিসেবে কর্মরত ছিলেন।
৮ জুলাই, ১৯৭৩ তারিখে বিখ্যাত ইংরেজ ক্রিকেট তারকা উইলফ্রেড রোডসের দেহাবসানের পর তিনি বয়োজ্যেষ্ঠ জীবিত টেস্ট ক্রিকেটারের সম্মাননা লাভ করতে থাকেন। ৩০ জানুয়ারি, ১৯৭৬ তারিখে নাটালের ডারবানে ৯২ বছর বয়সে তাঁর দেহাবসান ঘটে।
পাকিস্তানের কূটনৈতিক মিশনের তালিকা
এটি পাকিস্তানের কূটনৈতিক মিশনসমূহের একটি তালিকা, অবৈতনিক কনস্যুলেট ব্যতীত। বিশ্বে ষষ্ঠ জনবহুল দেশ এবং দ্বিতীয় সংখ্যাগরিষ্ঠ মুসলিম রাষ্ট্র হিসেবে, বিশ্বজুড়ে পাকিস্তানের বিস্তৃত এবং ব্যাপক কূটনৈতিক সম্পর্ক রয়েছে।
অনিতা দেশাই
অনিতা দেশাই (জন্ম: ২৪ জুন, ১৯৩৭ সাল) একজন ভারতীয় ঔপন্যাসিক এবং ম্যাসাচুসেটস ইনস্টিটিউট অফ টেকনোলজি'র একজন মানবিক বা হিউম্যানেটি বিষয়ে এমারিতা জন.ই বর্হার্ড অধ্যাপক। একজন লেখিকা হিসেবে তিনি বুকার পুরস্কারের জন্য বারবার নির্বাচিত হয়েছেন; তিনি ১৯৭৮ সালে, তার উপন্যাস ফায়ার অন দি মাউন্টেন-এর জন্য, সাহিত্য একাডেমী, ভারতের সাহিত্যানুশীলনের জাতীয় একাডেমী থেকে সাহিত্য একাদেমি পুরস্কার পেয়েছিলেন; তিনি দ্যা ভিলেজ বাই দ্যা সি উপন্যাসের জন্য ব্রিটিশ গার্ডিয়ান পুরস্কার জিতেছিলেন।
একজন জার্মান মা, টনি নাইম এবং একজন বাঙালি ব্যবসায়ী ড.এন মজুমদার কন্যা অনিতা মজুমদার ভারতের মুসৌরীতে জন্মগ্রহণ করেন।
তিনি বাড়িতে জার্মান ভাষা এবং বাড়ির বাইরে বাংলা, উর্দু, হিন্দি এবং ইংরেজি শিখে বড় হয়েছেন। যাইহোক, তিনি একজন প্রাপ্ত বয়স্ক হিসাবে জীবনে কখনও জার্মানি ভ্রমণ করেন নি। তিনি প্রথমে স্কুলে ইংরেজিতে পড়তে এবং লিখতে শিখেছিলেন এবং এর ফলে ইংরেজি তার "সাহিত্য ভাষা" হয়ে উঠেছিল। তিনি সাত বছরের বয়সে ইংরেজিতে লিখতে শুরু করেন এবং নয় বছর বয়সে তার প্রথম গল্পটি প্রকাশ করেন।
তিনি দিল্লির কুইন মেরি এর উচ্চ মাধ্যমিক বিদ্যালয়ে ছাত্রী ছিলেন এবং ১৯৫৭ সালে দিল্লি বিশ্ববিদ্যালয়ের মিরান্ডা হাউস থেকে ইংরেজি সাহিত্যে বি.এ ডিগ্রি পেয়েছিলেনস। পরের বছর তিনি কম্পিউটার সফটওয়্যার কোম্পানীর পরিচালক এবং  ইনারেসিটিস: লাইফ অ্যান্ড দ্য কসমস এ আইডিয়াস বইটির লেখক আশভিন দেশাইকে বিবাহ করেন।
তাদের চার সন্তান রয়েছে, যাদের মধ্যে রয়েছে বুকার পুরস্কার বিজয়ী উপন্যাসিক কিরণ দেশাই। তার সন্তানদের সপ্তাহান্তে থুল (আলীবাগের কাছাকাছি) নিয়ে যাওয়া হত, যেখানের উপর ভিত্তি করে অনিতা দেশাই 'দি ভিলেজ বাই দ্য সি' উপন্যাসটি লিখেছিলেন। যে কাজের জন্য তিনি ১৯৮৩ সালে গার্ডিয়ান চিলড্রেন'স কথাসাহিত্য পুরস্কার লাভ করেন, ব্রিটিশ শিশু সাহিত্যিকদের একটি প্যানেল দ্বারা বিচারপ্রাপ্ত একটি-জীবনের একবার মাত্র বই হিসাবে।
১৯৬৩ সালে আনিতা দেশাই তাঁর প্রথম উপন্যাস ক্রাই দ্য পিকক প্রকাশ করেন। তিনি ক্লিয়ার লাইট অব দি ডে (১৯৮০) তার সবচেয়ে আত্মজীবনীমূলক কাজ হিসেবে বিবেচনা করেন কারণ এটি তাঁর বয়সের বৃদ্ধি এবং সেই একই এলাকা যেখানে তিনি বড় হয়েছেন সেখানের উপর ভিত্তি করে লেখা হয়।
১৯৮৪ সালে, তিনি ইন কাস্টডি প্রকাশিত করেন - তার পড়ন্ত দিনগুলিতে লেখা একটি উর্দু কবির সম্পর্কে একটি উপন্যাস- যা বুকার পুরস্কারের জন্য বাছাই করা হয়েছিল।
১৯৯৯ সালে বুকার পুরস্কারে তার লেখা উপন্যাস ফাস্টিং, ফেস্টিং তার জনপ্রিয়তা বৃদ্ধি করে। তার উপন্যাস, দি জিগজ্যাগ ওয়ে, ২০ শতকের মেক্সিকোর বিষয়ে লিখা হয়েছে যা ২০০৪ সালে প্রকাশিত হয় এবং তার সর্বশেষ সংকলনের গল্প, দ্য আর্টিস্ট অব ডিসএপিয়ারেন্স ২০১১ সালে প্রকাশিত হয়।
আনিতা দেশাই মাউন্ট হোলুক কলেজ, বারুক কলেজ এবং স্মিথ কলেজে শিক্ষকতা করেছেন। তিনি রয়্যাল সোসাইটি অব লিটারেচারের, আর্টস অ্যান্ড লেটার্সের আমেরিকান একাডেমী এবং গ্রেটন কলেজ, কেমব্রিজের ফেলো (যাকে তিনি বৌমগার্টনারের বোম্বা উত্সর্গ করেছিলেন)।
১৯৯৩ সালে, তার উপন্যাস ইন কাস্টডি মার্কেটের আইভরি প্রোডাকসন্স দ্বারা একই নামের একটি ইংরেজি চলচ্চিত্রে নির্মিত হয়, যার পরিচালক ইসমাইল মার্চেন্ট এবং শাহরুখ হুসেন  চিত্রনাট্যকার । এটি শ্রেষ্ঠ ছবির জন্য ১৯৯৪ সালে ভারতে স্বর্ণপদক লাভ করে এবং এতে শশী কাপুর, শাবানা আজমী এবং ওম পুরি অভিনয় করেন।
পাকিস্তানের হাই কমিশন, নতুন দিল্লী
নতুন দিল্লীতে অবস্থিত পাকিস্তানের হাই কমিশন বলতে ভারতে অবস্থিত পাকিস্তানের কূটনৈতিক মিশনকে বোঝায়। ভারতে নিযুক্ত পাকিস্তানের বর্তমান হাই কমিশনার হচ্ছেন সোহেইল মাহমুদ।
এই হাই কমিশনটি নং- ২/৫০-জি, শান্তিপথ, চাণক্যপুরী, নতুন দিল্লীতে অবস্থিত।
এই ভবনটিতে মিনার এবং একটি নীল গম্বুজ সহ স্বতন্ত্র ইসলামি বৈশিষ্ট্য পরিলক্ষিত হয়। ২০১৩ সালের আগস্ট মাসে, হাই কমিশনটিতে বিক্ষোভরত জনতা আক্রমণ চালায়। বর্তমানে মিশনটিতে ৯৮ জন কর্মকর্তা নিয়োজিত আছেন।
নোয়াহ জুপ
নোয়াহ ক্যাসফোর্ড জুপ (জন্ম ফেব্রুয়ারী ২৫, ২০০৫) হলেন একজন ইংরেজ অভিনেতা, ব্রিটিশ টেলিভিশন চ্যানেল এএমসি এবং বিবিসি ওয়ান-প্রচারিত ছোট পর্দার ধারাবাহিক "দ্য নাইট ম্যানেজার", ২০১৭ সালে মুক্তিপ্রাপ্ত মার্কিন হাস্যরস দৃশ্যকাব্যের চলচ্চিত্র "সুবুরবিকন"-এ মার্কিন অভিনেতা ম্যাট ডামন, এবং ২০১৭ সালে মুক্তিপ্রাপ্ত মার্কিন দৃশ্যকাব্যের চলচ্চিত্র "ওয়ান্ডার"-এ তার ভূমিকা সমূহে অভিনয় করার জন্য বিশেষ ভাবে পরিচিত। ২০১৭ সালে তিনি ইংরেজী-ফরাসীইংরেজী-ফরাসী-বেজিয়ান ভাষায় নির্মিত জীবনীসংক্রান্ত যুদ্ধ দৃশ্যকাব্যের চলচ্চিত্র "দ্য ম্যান উইথ দদ্য আয়রন হার্ট"-এ অভিনয় করার মধ্য দিয়ে তার চলচ্চিত্র অভিনয়ের যাত্রা শুরু করেন।
নোয়াহ ক্যাসফোর্ড জুপের জন্ম, ২০০৫ সালের ২৫শে ফেব্রুয়ারী, যুক্তরাজ্যের রাজধানী লন্ডন শহরের ইসলিংটন জেলায়, চলচ্চিত্র নির্মাতা ক্রিস জুপ এবং ইংরেজ অভিনেত্রী কেটি কাভানাঘ দম্পতির পরিবারে।
জুপ, ২০১৪/১৬ সালের দিকে ব্রিটিশ ছোট পর্দার অধীরতামূলক দৃশ্যকাব্যের ধারাবাহিক "পেনি ড্রেডফুল" এবং ব্রিটিশ টেলিভিশন চ্যানেল আইটিভি-এ প্রচারিত ঐতিহাসিক সময়-সাময়িক দৃশ্যকাব্যের ধারাবিক "ডাউনটন এবে"-এ তুলনামূলক অল্প সময়ের জন্য হাজির হয়ে তার অভিনয় জীবন শুরু করেন। পরবর্তী সময়ে তিনি ব্রিটিশ টেলিভিশন চ্যানেল বিবিসি ওয়ান-এ প্রচারিত গুপ্তচর দৃশ্যকাব্যের জনপ্রিয় ধারাবাহিক "দ্য নাইট ম্যানাজার"-এ গুরুত্বপূর্ন ভূমিকায় অভিনয় করেন, যেখানে তিনি জনপ্রিয় ইংরেজ অভিনেতা টম হিডেলস্টোন-এর সাথে অভিনয় করেছেন।
জুপকে, পরবর্তীতে জনপ্রিয় মার্কিন লেখক স্টিভেন কিং-এর "মাই প্রিটি পোনি" নামক সংক্ষিপ্ত গল্প অবলম্বনে তৈরী একটি সংক্ষিপ্ত চলচ্চিত্রে মার্কিন অভিনেতা টবিন বেল-এর সাথে অভিনয় করতে দেখা যাবে। এছাড়া, তিনি ২০১৮ সালে মুক্তি পেতে যাওয়া কল্পবিজ্ঞান দৃশ্যকাব্যের চলচ্চিত্র "দ্য টাইটানস"-এ জনপ্রিয় অষ্ট্রেলীয় অভিনেতা স্যাম ওয়ার্থিংটন এবং ইংরেজ অভিনরতা টম উইলকিনসন-এর সাথে অভিনয় করতে দেখা যাবে। তাছাড়াও, তারর অভিনীত একটি মার্কিন অধীরতামূলক চলচ্চিত্র "এ কোয়ায়েট প্লেস"-এর চিত্রায়নের কাজ চলছে, যেখানে তাকে জনপ্রিয় ইংরেজ অভিনেত্রী এমিলি ব্লান্ট এবং মার্কিন অভিনেতা জন ক্রাসিন্সকি-এর সাথে হাজির হতে দেখা যাবে।
জন হল্ট
জন কেনেথ কনস্ট্যান্টাইন হল্ট (; জন্ম: ১২ আগস্ট, ১৯২৩ - মৃত্যু: ৩ জুন, ১৯৯৭) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৫৯ সময়কালে ওয়েস্ট ইন্ডিজের পক্ষে ১৭ টেস্টে অংশগ্রহণ করেছেন তিনি। ঘরোয়া প্রথম-শ্রেণীর ক্রিকেটে জ্যামাইকার প্রতিনিধিত্ব করেছেন জে. কে. হল্ট জুনিয়র নামে পরিচিত জন হল্ট। দলে তিনি মূলতঃ ব্যাটসম্যান হিসেবে খেলতেন।
১৯৪৬ থেকে ১৯৬১-৬২ মৌসুম পর্যন্ত জ্যামাইকার পক্ষে প্রথম-শ্রেণীর ক্রিকেটে অংশগ্রহণ করেছেন জন হল্ট। ১৯৪৭-৪৮ মৌসুমে ব্রিটিশ গায়ানার বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৭২ রান তুলেন তিনি। ১৯৪৯-৫০ মৌসুমে কমনওয়েলথ একাদশের সদস্যরূপে ভারত, পাকিস্তান ও সিলন গমন করেন। এ সময়ে ৩৯.৯০ গড়ে ৮৩৮ রান তুলেন ও পাকিস্তানের বিপক্ষে ১৬২ রানের মনোজ্ঞ ইনিংস খেলেছিলেন। ১৯৫০ ও ১৯৫১ সালের ইংরেজ গ্রীষ্মকালে ল্যাঙ্কাশায়ার লীগে হ্যাসলিংডেনের পক্ষে খেলেছেন।
১৯৫৩-৫৪ মৌসুমে এমসিসি দল জ্যামাইকা সফরে আসে। সফরকারী দলের বিপক্ষে ১৫২ রান তুলেন। এর কয়েকদিন পর ইংল্যান্ডের বিপক্ষে টেস্ট অভিষেক হয় তাঁর। প্রথম ইনিংসে তিন নম্বরে ব্যাটিংয়ে নামেন ও ৫৪ রান সংগ্রহ করেন তিনি। পাঁচ টেস্টের ঐ সিরিজে ৫৪.০০ গড়ে ৪৩২ রান করেছিলেন জন হল্ট। তন্মধ্যে দ্বিতীয় টেস্টে প্রথমবারের মতো ব্যাটিং উদ্বোধনে নেমে ১৬৬ রান করেছিলেন যা তাঁর খেলোয়াড়ী জীবনের সর্বোচ্চ ছিল।
১৯৫৪-৫৫ মৌসুমে অস্ট্রেলিয়ার বিপক্ষে পাঁচ টেস্টের সিরিজে অংশ নিলেও তুলনামূলকভাবে কম সফলতা পান। ২৫.১০ গড়ে ২৫১ রান তুলতে পেরেছিলেন। এরপর দলের বাইরে অবস্থান করেন। তবে, ১৯৫৮-৫৯ মৌসুমে জেরি আলেকজান্ডারের নেতৃত্বাধীন ওয়েস্ট ইন্ডিজ দলের সদস্যরূপে মনোনীত হন ও দলের সহঃ অধিনায়কের দায়িত্বে থেকে ভারত ও পাকিস্তান গমন করেন। সফরের সবগুলো খেলাতেই সাবলীলভাবে অংশগ্রহণ ছিল তাঁর। তিন সেঞ্চুরি সহযোগে ৪৩.৫২ গড়ে ১০০১ রান তুলেন। ভারতে পাঁচ টেস্টের সবকটিতেই অংশ নিয়ে ৪৯.০০ গড়ে ৩৪৩ রান তুলেন। তন্মধ্যে পঞ্চম টেস্টে ১২৩ রান তুলেছিলেন। কিন্তু পাকিস্তানে খেলায় ছন্দ হারিয়ে ফেলেন। প্রথম দুই টেস্টে মাত্র ৪০ রান তুলেন যাতে পাকিস্তান দল সফরকারীদের বিপক্ষে জয় তুলে নেয়। ফলশ্রুতিতে রবিন বাইনো তাঁর স্থলাভিষিক্ত হন।
লেসলি হিল্টনকে ফাঁসীকাষ্ঠে ঝোলানোর পূর্বদিন বার্বাডোসে ওয়েস্ট ইন্ডিজ-অস্ট্রেলিয়ার মধ্যকার টেস্ট খেলা চলছিল। জ্যামাইকান খেলোয়াড় হিসেবে জে.কে. হল্ট স্বাগতিক দলে খেলেন। মাঠে তিনি বেশ কয়েকবার ক্যাচ তালুবন্দী করতে পারেননি ও কঠিন সময় পার করছিলেন। এ বিষয়ে ক্রিকেট লেখক ও ধারাভাষ্যকার টনি কোজিয়ার মন্তব্য করেন যে, জঘন্যতার সঙ্কেত দিচ্ছে। দর্শকেরা ব্যানারে ‘হল্টকে ফাসি দাও, হিল্টনকে বাঁচাও’ লেখা প্রদর্শন করে।
১৯৭৬ সালে জ্যামাইকান অর্ডার অব ডিস্টিংকশন পুরস্কারে ভূষিত হন তিনি। তাঁর বাবা যোসেফ হল্ট ১৯২৩ সালে ওয়েস্ট ইন্ডিজের সদস্যরূপে ইংল্যান্ড গমন করেছিলেন। ৩ জুন, ১৯৯৭ তারিখে ৭৪ বছর বয়সে জ্যামাইকার কিংস্টনে তাঁর দেহাবসান ঘটে।
সুনীল দাস
সুনীল দাস (৪ আগস্ট, ১৯৩৯ – ১০ আগস্ট, ২০১৫) একজন ভারতীয় অভিব্যক্তবাদী চিত্রশিল্পী ছিলেন।তিনি তাঁর বুল সিরিজ এবং "নারী" চিত্রাংকনের জন্য বিখ্যাত। ২০১৪ সালে ভারত সরকার তাঁকে চতুর্থ সর্বোচ্চ অসামরিক সম্মান পদ্মশ্রী দ্বারা ভূষিত করে।
সুনীল দাস জন্মগ্রহণ করেন ভারতের কলকাতায় রজনী ভট্টাচার্য লেনে। বাবার নাম প্রভাসচন্দ্র দাস, মা নন্দরানি দাস। তাঁর ছবি আকার প্রথম প্রেরণা দেওয়ালে সিনেমার পোস্টার। শিল্পীদের দুচারটি তুলির টানে অদ্ভুত গতিতে অবয়ব ফুটিয়ে তোলা মুগ্ধ হয়ে দেখতেন। পরে কালীঘাটে পটুয়াদের কাছে ছবির অনুপ্রেরণা পাবার জন্য যাতায়াত করেন, কিন্তু সেটি তাঁকে তেমনভাবে আকর্ষিত করে না। তিনি ছোটবেলা থেকেই দুরন্ত প্রকৃতির ছিলেন, সেই গতিময়তা তিনি আঁকার মধ্যেও চাইতেন।
সুনীল ১৯৫৪ সালে কলকাতায় গভর্নমেন্ট কলেজ অব আর্ট অ্যান্ড ক্র্যাফটে প্রবেশিকা পরীক্ষা দেন তাঁর কৃতিত্বে কতৃপক্ষ দ্বিতীয় বর্ষে ভর্তি নেন তাঁকে। তিনি ১৯৫৫ সালে  গভর্নমেন্ট কলেজ অব আর্ট অ্যান্ড ক্র্যাফটে ভর্তি হন। তারপর প্যারিসে একোল দে বোজারে ফরাসি সরকারের একটি  বৃত্তি পেয়ে পড়াশোনা করতে যান। ঘোড়াদের চালচলন লক্ষ্য করার জন্য দিনের পর দিন তিনি আস্তাবলে কাটিয়েছেন। ঘোড়ার তেজীস্বভাব ও উদ্ধত চাহনিতে তিনি নিজের স্বভাবের মিল খুঁজে পেয়েছিলেন। সেইসময় কয়েকবছরে তিনি হাজারেরও বেশী ঘোড়ার ছবি আঁকেন। ঘোড়ার ছবি আঁকার জন্য তাঁকে "ঘোড়া দাস" বলেও লোকে চিনত। ১৯৫৭ সাল আসামের গৌহাটিতে প্রথম প্রদর্শনী হয়। প্রথম প্রদর্শনীতেই প্রচুর সুনাম পান। প্যারিসে সরকারী বৃত্তি নিয়ে পড়াশুনা করাকালীন ১৯৬২ সালে সুনীল স্পেনে যান ও সেখানে প্রসিদ্ধ ষাঁড়ের লড়াই, তাঁকে ষাঁড়ের ছবি আঁকতে অনুপ্রাণিত করে। ১৯৯ সালে আর্ট কলেজে তৃতীয় বর্ষের ছাত্র থাকাকালীন ঘোড়ার ছবি এঁকে ললিত কলা একাদেমির জাতীয় পুরস্কার পান। আর্ট কলেজের প্রথাগত শিক্ষার পর তিনি চর্চা করেছেন চিত্রণ-শিল্পকর্ম বা গ্রাফিক আর্ট, ফ্রেস্কো, মোজ়েইক ও চিত্রকলার নানা ধারা। কয়েক বছর কাটিয়েছেন শিল্পের পীঠস্থান প্যারিসে। তিনি ২০১৫ সালে মারা যান।
সুনীল ভারত সরকারের  বস্ত্র মন্ত্রণালয়ের তাঁত বিভাগে যোগদান  করেন।
তিনি ছুটন্ত ঘোড়ার  বল এবং শক্তি দ্বারা অনুপ্রাণিত ছিলেন ,  তার কাজগুলিতে "নারী-পুরুষ সম্পর্ক", "নারী তার যৌন ক্ষমতায়ন" এবং "তার নিঃসঙ্গতা" ঘুরেফিরে এসেছে।  বিশ্ব জুড়ে প্যারিস বিয়েনাল সহ তিনি প্রায় ৮৮টি একক প্রদর্শনী করেন। ১৯৫০-৬০ সালের মধ্যে তিনি ৭০০০টি ঘোড়ার ছবি আঁকেন।
তিনি সমাজের সমকালীন শিল্পীর প্রতিষ্ঠাতা সদস্য ছিলেন।
সুনীল বেশিরভাগ মাধ্যমেই স্বচ্ছন্দ ছিলেন, যদিও তাঁর প্রধান কাজগুলির মাধ্যম ছিল সিল্কের কাপড়ে স্ক্রীনপ্রিন্ট, কাঠকয়লা ও তেল ক্যানভাস। তাঁর শৈলীতে ক্ষমতাশালী একটি গতিশীল প্রতিক্রিয়া পেতে তুলি ও কলমের দ্রুত ব্যবহার রয়েছে। তাঁর শৈলী খুবই মৌলিক, অন্য কোনও শিল্পীর প্রভাব দেখায় না। তাঁর বক্তব্য অনুযায়ী বাস্তবতা সম্পর্কে সঠিক অনুভূতি প্রকাশ করার জন্য, তাঁর সৃষ্টিতে এটি বোঝাতে চাইতেন যে বিষয়বস্তুটি সম্পর্কে তাঁর একটি সঠিক ধারণা আছে।
আবখাজিয়ায় অবস্থিত কূটনৈতিক মিশনের তালিকা
এই পাতাটি আবখাজিয়ায় অবস্থিত কূটনৈতিক মিশনসমূহের একটি তালিকা। আবখাজিয়া জর্জিয়া সাথে ১৯৯২ সালের আগস্ট থেকে ১৯৯৩ সালের সেপ্টেম্বর পর্যন্ত একটি দীর্ঘস্থায়ী যুদ্ধের পর ভেঙ্গে সৃষ্টি হয়। ২০০৮-এর দক্ষিণ অশেতিয়া যুদ্ধের পর রাশিয়া, নিকারাগুয়া, ভেনেজুয়েলা এবং নাউরু আবখাজিয়াকে স্বীকৃতি দেয়। এদের মধ্যে, দক্ষিণ অশেতিয়া এবং রাশিয়া উভয়েই আবখাজিয়ার রাজধানী শহর, সুখুমিতে দূতাবাস খুলে। ভেনেজুয়েলা এবং নিকারাগুয়ার রাষ্ট্রদূতরা মস্কোয় বসবাস করেন।
সুখুমিমস্কো
দুর্বার মহিলা সমন্বয় সমিতি
দুর্বার মহিলা সমন্বয় সমিতি ( অথবা দুর্বার পশ্চিমবঙ্গের ৬৫ হাজার যৌনকর্মীর সমষ্টিগত দল। ১৯৯২ সালের ১৫ ফেব্রুয়ারি কলকাতায় সবচেয়ে বড় নিষিদ্ধ পল্লী সোনাগাছিতে প্রতিষ্ঠিত দুর্বার, ভারতের আনুমানিক ১১ হাজার যৌনকর্মীর সাথে, নারী অধিকার, যৌনকর্মীদের অধিকার সমর্থন, মানব পাচার বিরোধী এবং এইচআইভি / এইডস প্রতিরোধ নিয়ে কাজ করছে। ফোর্ড ফাউন্ডেশন এবং ন্যাশনাল এডস কন্ট্রোল অর্গানাইজেশন (এন এ সি ও), ইত্যাদি সংস্থাগুলির সাহায্যে পশ্চিমবঙ্গে যৌন কর্মীদের জন্য ৫১ টি বিনামূল্যের ক্লিনিক চালানো হয়, যারা নেটওয়ার্কিং, অধিকার সুরক্ষা এবং যৌনকর্মীদের জন্য বিকল্প জীবিকা তৈরির মতো উদ্যোগেও সহায়তা করে।
পতিতাবৃত্তিকে বৈধ পেশা এবং যৌন কর্মীদের কর্মী হিসেবে স্বীকৃতির লড়াইয়ের জন্য এবং, যৌনকর্মীদের তথা তাদের সন্তানদের জন্য নিরাপদ সামাজিক অস্তিত্বের জন্য দলটি লক্ষ্যমাত্রায় স্পষ্টত রাজনৈতিক। তারা পতিতাবৃত্তি বৈধকরণের জন্য কাজ করে এবং আইন সংস্কারের চেষ্টা করে যা যৌন মানবাধিকারকে সীমাবদ্ধ করে।
১৯৯২ সালের ১৫ ফেব্রুয়ারি, কলকাতার অল ইন্ডিয়া ইনস্টিটিউট অব সায়েন্স এন্ড পাবলিক হেল্থের একজন জনস্বাস্থ্য বিজ্ঞানী ডঃ স্মরজিৎ জানা এইচআইভি সম্পর্কিত গবেষণার জন্য সোনাগাছির নিষিদ্ধ পল্লী এলাকা পরিদর্শন করেন। একটি সমগোত্রীয় শিক্ষা দল যৌন কর্মীদের মধ্যে থেকে গঠিত হয় এবং তাঁদের প্রশিক্ষণ প্রদান করা হয়। অল্প কিছুদিন পরে, গবেষণায় যৌনকর্মীদের মধ্যে যৌন বিষয়ক অধিকার, তাদের সন্তানদের শিক্ষা, আর্থিক পরিষেবাগুলি উপলব্ধতা এবং পুলিশ এবং স্থানীয় গুন্ডাগুলির দ্বারা হয়রানির শিকার হওয়ার সমস্যাগুলি উঠে আসে সাথে কন্ডোম ব্যবহারের প্রসার ঘটে।
এভাবে ১৯৯৫ সালে তিনি ১২ জন যৌনকর্মীকে অংশীদার হিসাবে নিয়ে 'দুর্বার মহিলা সমিতি কমিটি' (ডিএমএসসি) গঠন করেন। ২০১২ সালের মধ্যে ডিএমএসসি পশ্চিমবঙ্গের ৪৮ টি শাখার মধ্য থেকে ৬৫ হাজার সদস্যের সদস্যপদ লাভ করে এবং যেগুলি যৌন কর্মীদের দ্বারা পরিচালিত হয়, তাদের সন্তান এবং সরকারি কর্মকর্তারা তাদের বোর্ড সদস্য হিসাবে থাকেন। কেবল নারই যৌনকর্মীই নয় বরং পুরুষ এবং ট্রান্সজেন্ডার যৌনকর্মীরাও এতে সদস্য হন।
দুর্বার এসটিডি / এইচআইভির ইন্টারভেন্সান প্রোগ্রাম (সাধারণত সোনাগাছি প্রকল্প নামে পরিচিত) ১৯৯৯ সাল থেকে চালু হয়। সোনাগাছি প্রকল্পের মালিকানা ও ব্যবস্থাপনা অল ইন্ডিয়া ইনস্টিটিউট অফ হাইজিন অ্যান্ড পাবলিক হেলথ, যেটি কলকাতায় অবস্থিত একটি কেন্দ্রীয় সরকারি পাবলিক হেলথ ট্রেনিং অ্যান্ড রিসার্চ ইনস্টিটিউট, যারা ১৯৯২ সালে এই প্রোগ্রামটি শুরু করে তাঁদের থেকে ডিএমএসসি কর্তৃক গৃহীত হয়। ১৯৯৯সালে এস.টি.ডি / এইচআইভি ইন্টারভেনশন প্রোগ্রাম নিয়ন্ত্রণ লাভের পর, ডিএমএসসি পশ্চিমবঙ্গের অন্যান্য নিষিদ্ধ এলাকায় সোনাগাছি মডেলের প্রতিলিপি করা শুরু করেন।
হাফ স্কাই: টার্নিং অপ্রেসান ইনটু অপারচুনিটি ফর উইমেন ওয়ার্ল্ড ওয়াইড (পৃথিবী জুড়ে মহিলাদের সুযোগের মধ্যে নিপীড়ন) বইটি বিবৃত নীতির বিপরীতে তথ্য প্রদান করার চেষ্টা করেছে, ডিএমএসসি তাদের পতিতালয়ে যৌন দাসত্ব, পাচার এবং নাবালিকাদের অনুমতি দেয়।.
সুদীপ্তা দেওয়ান
সুদীপ্তা দেওয়ান (জন্ম: ২০ জানুয়ারি ১৯৪৩) হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩১৫ (সংরক্ষিত নারী আসন-১৫) আসন থেকে নির্বাচিত জাতীয় সংসদ সদস্য। তিনি ছিলেন বাংলাদেশের প্রথম জাতীয় সংসদে চট্টগ্রাম-বৃহত্তর পার্বত্য চট্টগ্রাম-১৫ মহিলা আসনের সর্বপ্রথম সংসদ সদস্য।
সুদীপ্তা দেওয়ান ১৯৪৩ সালের ২০ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির চট্টগ্রামের রাউজানের সুলতানপুর গ্রামে জন্মগ্রহণ করেন। তার পিতার নাম প্রসন্ন কুমার বিশ্বাস এবং মাতা সাবিত্রী বিশ্বাস। ডাক্তার এ. কে. দেওয়ানের সাথে তিনি বিবাহবন্ধনে আবদ্ধ হন; যিনি ছিলেন রাঙ্গামাটি পৌরসভার প্রথম চেয়ারম্যান। তাদের পাঁচ সন্তান হলেন সঙ্গীতা দেওয়ান, অপরাজিতা দেওয়ান, নিবেদিতা দেওয়ান, অমিত দেওয়ান ও অদিত দেওয়ান।
তিনি ১৯৬৫ খ্রিস্টাব্দে এইচএসসি পাশ করেন।
সুদীপ্তা দেওয়ান ১৯৭৩ সালের ৭ মার্চ অনুষ্ঠিত ১ম জাতীয় সংসদ নির্বাচনের ধারাবাহিকতায় আওয়ামী লীগের মনোনয়নে নারীদের জন্য সংরক্ষিত ১৫টি আসনের অন্যতম তৎকালীন চট্টগ্রাম-বৃহত্তর পার্বত্য চট্টগ্রাম নিয়ে গঠিত ৩১৫ (সংরক্ষিত নারী আসন-১৫) আসন থেকে এমপি নির্বাচিত হন।
তিনি রোটারী ক্লাব অব রাঙ্গামাটির প্রেসিডেন্ট ছিলেন।
সুদীপ্তা দেওয়ান ২০১৫ সালের ১৮ জুলাই ৭২ বছর বয়সে রাজধানী ঢাকার স্কয়ার হাসপাতালে চিকিৎসাধীন অবস্থায় হৃদযন্ত্রের ক্রিয়া বন্ধ হয়ে মৃত্যুবরণ করেন।
২০০০ সালে “শ্রেষ্ঠ সমাজসেবী” হিসেবে বাংলাদেশ প্রেস ক্লাব ফেডারেশন এবং ২০০১ সালে রাঙ্গামাটি পার্বত্য জেলা পরিষদ কর্তৃক তিনি সম্মাননা প্রাপ্ত হন।
আবখাজিয়ার কূটনৈতিক মিশনের তালিকা
এই পাতাটি আবখাজিয়ার কূটনৈতিক মিশনসমূহের একটি তালিকা। আবখাজিয়া প্রজাতন্ত্র হচ্ছে সীমিত স্বীকৃতিপ্রাপ্ত একটি রাষ্ট্র, যা ১৯৯৯ সালে জর্জিয়ার কাছ থেকে স্বাধীনতা ঘোষণা করে, তবে জাতিসংঘের কোন সদস্য দেশ কর্তৃক ২০০৮ সালে দক্ষিণ অশেতিয়া যুদ্ধের পূর্বে স্বীকৃতি পায়নি। রাশিয়া, নিকারাগুয়া, ভেনেজুয়েলা এবং নাউরু আবখাজিয়াকে স্বীকৃতি দেয়। এছাড়াও, দেশটি নাগোরনো-কারাবাখ, দক্ষিণ অশেতিয়া, এবং ত্রান্সনিস্ত্রিয়া কর্তৃক স্বীকৃত, যেগুলো জাতিসংঘের সদস্য রাষ্ট্র নয়। বিদেশে আবখাজিয়ার তিনটি দূতাবাস এবং পার্শ্ববর্তী দেশসমূহে স্বল্প সংখ্যক প্রতিনিধিত্বকারী কার্যালয় রয়েছে। আবখাজিয়ার চারটি অবৈতনিক কনস্যুলেটও রয়েছে।